ଭୁବନେଶ୍ବର, ଅକ୍ଟୋବର ୨୮ ( ଲୋକାଲ ଓ୍ବାୟର) ସାତକୋଶିଆ ଅଭୟାରଣ୍ୟରେ ଛଡା ଯାଇଥିବା ବାଘୁଣୀ ସୁନ୍ଦରୀକୁ ନେଇ ବନବିଭାଗ ଅଡୁଆରେ ଥିବାବେଳେ ଶନିବାର ବିଦ୍ୟୁତ ଆଘାତରେ ଢ଼େଙ୍କାନାଳ ଜିଲାରେ ବିଦ୍ୟୁତ୍ ଆଘାତରେ ୭ ହାତୀଙ୍କ ମୃତ୍ୟୁକୁ ନେଇ ପୁଣି ଚର୍ଚ୍ଚାରେ ରହିଛି ବନବିଭାଗ ।
ଏ ସବୁରେ ବନବିଭାଗର ଦୋଷ ଦୁର୍ବଳତା, ଦୂରଦୃଷ୍ଟି ଓ ଅନ୍ୟ ବିଭାଗମାନଙ୍କ ସହିତ ସମନ୍ୱୟର ଘୋର ଅଭାବ ରହିଥିବା ବିଷୟ ପଦାରେ ପଡିଛି । ସାତ ମାସ ପୂର୍ବରୁ ବାଗଡ଼ିହି ଅଂଚଳରେ ୪ ଗୋଟି ହାତୀ ହାୱରା-ମୁମ୍ବାଇ ଏକ୍ସପ୍ରେସରେ ଧକା ଖାଇ ପ୍ରାଣ ହରେଇଥିଲେ । ଏଥିରେ ବନବିଭାଗ ରେଲୱେକୁ ଦୋଷ ଦେଇଥିଲା ।
କିନ୍ତୁ ଦୁର୍ଘଟଣା ଅଂଚଳରେ ହାତୀଙ୍କ ଗତିବିଧି, ଉପସ୍ଥିତି ବିଷୟରେ ଉପରେ ବନବିଭାଗ ରେଲୱେକୁ କୌଣସି ପୂର୍ବ ସୂଚନା ଦେଇନଥିବା ବିଭାଗ ପ୍ରମାଣ ସହ ଉପସ୍ଥାପନ କରିଥିଲା । ଏପରିକି ଦୁର୍ଘଟଣା ଘଟିବାର ୬ ମାସ ପୂର୍ବରୁ ମଧ୍ୟ ବନବିଭାଗ ରେଲୱେ ସହିତ କୌଣସି ସମନ୍ୱୟ ରକ୍ଷାକରି ନଥିବା କହିଥିଲା । ପରେ ବନବିଭାଗ ତାର ଚାରି ଜଣ କର୍ମଚାରିଙ୍କୁ ନିଲମ୍ବିତ କରିଥିଲା ।
ଓଡ଼ିଶା ବନ୍ୟପ୍ରାଣୀ ସଂଗଠନର ସଂପାଦକ ବିଶ୍ୱଜିତ ମହାନ୍ତିଙ୍କ କହିବା ହେଲା ଯେ, ବନବିଭାଗର ଅନେକ ଦୋଷଦୁର୍ବଳତା ରହିଛି । ବିଭାଗର ଅନ୍ୟବିଭାଗ ସହିତ ସମନ୍ୱୟର ଘୋର ଅଭାବ ସହିତ କୌଣସି ଗତିବିଧି ଉପରେ ଦୃଷ୍ଟି ରଖିବାରେ ଉତ୍ସାହହୀନତା ପରିଲକ୍ଷିତ ହେଉଛି । ଯା'ଫଳରେ ବାରମ୍ବାର ଏପରି ଦୁର୍ଘଟଣାମାନ ଘଟୁଛି ।
ସେ ଆହୁରି କହିଛନ୍ତି ଯେ ଢ଼େଙ୍କାନାଳ ବନଖଣ୍ଡରେ ଏମିତି ୨୦୦ଟି ସ୍ଥାନ ରହିଛି ଯେଉଁଠି ବିଦ୍ୟୁତ ତାର ଧାର୍ଯ୍ୟ ଉଚ୍ଛତା ଠାରୁ ବହୁତ ତଳେ ରହିଛି । ସେମଧ୍ୟରୁ କେବଳ ୩୬ଟି ସ୍ଥାନ ସଡାଙ୍ଗୀ ବନଖଣ୍ଡରେ ରହିଛି ବୋଲି ସେ କହିଛନ୍ତି ।
ସେହିପରି ମଧ୍ୟପ୍ରଦେଶ ବାନ୍ଧବଗଡ଼ରୁ ବାଘୁଣୀ ସୁନ୍ଦରୀକୁ ଆଣି ସାତକୋଶିଆ ଅଭୟାରଣ୍ୟରେ ବାଘ ବଂଶ ବିସ୍ତାର ପାଇଁ ବନବିଭାଗ ଯୋଜନା କରିଥିଲା । ହେଲେ ବିଭାଗର ଦୂରଦୃଷ୍ଟି ଅଭାବ, ଦୂର୍ବଳ ପ୍ରସ୍ତୁତି ଓ କର୍ମଚାରୀଙ୍କ ବେପରୁଆ କାର୍ଯ୍ୟଶୈଳି ବାଘୁଣୀକୁ ମଣିଷ ଶିକାର ପାଇଁ ପ୍ରେରିତ କରିଥିବା କୁହାଯାଉଛି ।
ଅଭିଯୋଗ ଅନୁଯାୟୀ ଏପର୍ଯ୍ୟନ୍ତ ବାଘୁଣି ଦୁଇଜଣକୁ ମାରି ସାରିଲାଣି । ସ୍ଥାନୀୟ ଲୋକଙ୍କ ରୋଷର ଶିକାର ହୋଇଛି ବନବିଭାଗ, ଫଳରେ କୋଟି କୋଟି ଟଙ୍କାର ସରକାରୀ ସମ୍ପତି ନଷ୍ଟ ହୋଇଛି । ଏବେ ସ୍ଥାନୀୟ ଗ୍ରାମବାସୀ ଓ ବାଘୁଣୀର ଭାଗ୍ୟ ଅନିଶ୍ଚିତତା ଭିତରେ ଗତି କରୁଥିବା ଜଣେ ବନ୍ୟପ୍ରାଣୀ ସଂରକ୍ଷକକର୍ମୀ ନିଜ ନାମ ଗୋପନ ରଖି କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
